[{"text_idx": "#000001", "text": "Mae ein holl ganolfannau ar agor ar hyn o bryd ar gyfer dosbarthiadau addysg oedolion wyneb i wyneb."}, {"text_idx": "#000002", "text": "Hoffem sicrhau yr holl ddysgwyr a darpar ddysgwyr fod ein holl ganolfannau a\u0302\u2019r cyfarpar cywir ac wedi paratoi i gyflwyno dosbarthiadau mewn amgylchedd diogel o ran Covid. Gweithredwn bellter cymdeithasol rhwng ein holl ddysgwyr a staff, mae angen gwisgo gorchuddion wyneb, dilyn systemau un-ffordd, cyfyngir y nifer mewn dosbarthiadau ac mae mannau ar gyfer diheintio dwylo."}, {"text_idx": "#000004", "text": "\u201cRwy\u2019n hapus iawn i ddod no\u0302l i\u2019r dosbarth i ddysgu mwy o Saesneg ac yn teimlo\u2019n ddiogel iawn. Mae Catrin yn barod iawn i helpu, yn athrawes dda, ac rwyf wedi dysgu llawer o bethau\u201d."}, {"text_idx": "#000005", "text": "\u201cRwy\u2019n falch i ddysgu eto a bod yn o\u0302l yn y dosbarth. Rwy\u2019n teimlo\u2019n ddiogel iawn yn y dosbarth\u201d."}, {"text_idx": "#000006", "text": "\u201cRydw i eisiau mynd yn o\u0302l i\u2019r ysgol oherwydd fod gen i angen dysgu, mae fy nosbarth yn ddiogel i bob myfyriwr\u201d."}, {"text_idx": "#000007", "text": "\u201cMae gwaith y staff yn y llyfrgell i\u2019w gwneud yn ddiogel dychwelyd i ddosbarthiadau yn ddiogel. Mae digon o le rhwng y dasgiau, rydym yn gallw tynnu ein masgiau ar o\u0302l eistedd lawr os dymunwn, ond mae angen i ni eu gwisgo wrth gerdded i unrhyw le. Rwyf hefyd wedi gweld y staff yn glanhau\u2019r desgiau yn drwyadl ar o\u0302l i ni orffen. Rwy\u2019n teimlo\u2019n ddiogel mynychu fy nosbarth celf\u201d."}, {"text_idx": "#000008", "text": "\u201cCefais y trefniadau i atal lledaenu Covid 19 yn dda iawn. Roedd gan bob myfyriwr eu bwrdd eu hunain yn ddigon pell oddi wrth eu cymdogion, roedd hylif diheintio dwylo ar gael a rheolau am wisgo masgiau wyneb yn cael eu gorfodi. Doeddwn i dddim yn teimlo\u2019n anniogel o gwbl\u201d."}, {"text_idx": "#000009", "text": "\u201cRoedd yn bryder dychwelyd i Hyb Cs-gwent i ddechrau ond fe wnes i sylweddoli mewn dim o dro fod y dosbarth yn cael ei redeg yn ddiogel, gyda phob aelod yn cymryd rhan fel oedd angen o fewn y rheoliadau. Dydw i ddim yn petruso dim rhag mynd i\u2019r dosbarth arddrchog fel arfer nawr\u201d."}, {"text_idx": "#000010", "text": "\u201cDim ond nodyn i ddweud diolch am ailgychwyn y Cwrs Cyfrifiaduron yn y llyfrgell. Mae mor dda bod no\u0302l ac rwy\u2019n teimlo\u2019n ddiogel yn yr amgylchedd, mewn gwirionedd yn fwy diogel nag ar stryd brysur, gan ein bod mewn gofod da mewn adeilad mawr ac mae\u2019r holl offer yn cael eu glanhau ar o\u0302l eu defnyddio. Mae\u2019n dda bod no\u0302l i \u201cnormal\u201d. Hir oes iddo barhau ...\u201c"}, {"text_idx": "#000012", "text": "\u201cRwy\u2019n teimlo\u2019n fwy diogel oherwydd fod pobl yn gwisgo masgiau a bod hylif diheintio dwylo. Hefyd mae digon o le rhwng pobl\u201d."}, {"text_idx": "#000014", "text": "\u201cRwy\u2019n hoffi dod yn o\u0302l, gweld pobl newydd. Mae\u2019n dda cael y lle, 2m, gyda fy hylif diheintio fy hunan ar y byrddau. Teimlo\u2019n ddiogel. Mae pawb yn gwisgo masg\u201d."}, {"text_idx": "#000016", "text": "\u201cPan ailddechreuodd dosbarthiadau celf Cyngor Sir Fynwy ar o\u0302l y \u2018cyfnod clo\u2019 diwethaf, neidiais ar y cyfle o ddosbarthiadau wyneb i wyneb eto. Doeddwn i ddim wedi cymryd rhan yn unrhyw ran o\u2019r dosbarthiadau Zoom a gynhaliwyd yn ystod y flwyddyn ddiwethaf oherwydd mewn dysgu gydag eraill ac addysgu wyneb yn wyneb sy\u2019n rhoi mwyaf o fwynhad i fi. Yng nghyswllt mesurau rhagofalu Covid, mae\u2019r dosbarth yn llai nag arfer, mae\u2019r ffenestri ar agor a chaiff yr ystafell ddosbarth ei hawyru\u2019n dda iawn. Mae digon o le ar gyfer pellter cymdeithasol. Mae ein tiwtor Emma yn dda iawn am ein hatgoffa i gyd i lanhau ein gweithle cyn ac ar o\u0302l pob dosbarth, gyda diheintydd ar gael, ac mae hylif diheintio dwylo ar bob bwrdd. Anogir pobl i wisgo masgiau hefyd ac mae pobl yn gwneud hynny. Nid oes unrhyw weithgaredd allanol heb risg, ond rwy\u2019n teimlo fod yn rhaid cymryd pob mesur gofalu. Rwyf wirioneddol yn mwynhau fy nosbarth celf ac mae\u2019n wych bod yn o\u0302l yn dysgu. Rwyf wrth fy modd yn gweld pobl eraill, y sgwrs a chael cwpl o oriau bob wythnos i ymgolli mewn rhywbeth ar waha\u0302n i \u2018fywyd arferol\u2019\u201d."}, {"text_idx": "#000019", "text": "Unwaith y byddwch wedi dewis iaith, byddwn yn defnyddio cwcis i gofio ar gyfer y tro nesaf\nOnce you've selected a language, we'll use cookies to remember for next time."}]